Diplomata Henricus III - Mantua, 1047

In nomine sancte et individue trinitatis, Heinricusa divina favente clemencia Romanorum
imperator augustus. Noverit omnium sancte dei ecclesie nostrorumque
presentium scilicet ac futurorum fidelium sagacitas, quomodo nos pro dei amore nostreque
remedio anime per nostram preceptalem paginam concessimus atque, prout iuste
et legaliter potuimus, largiti sumus omnibus hominibus in Monte Scalfi habitantibus
facultatem et largitionem negociandi et eorum ferrum vel quicquid voluerint,per vastitudinem
nostri imperii vendendi usque Montem Cruciam et Montem Bardonem absque
alicuius mortalis hominis contradictione vel molestacione sive etiam alicuius publice
functionis redibitione preter libras mille ferri, quas in nostra regali curte Dervi vocata
per condicionem et secundum suorum priscorum parentum vel decessorum morem et
consuetudinem hactenus dederunt ac dehinc annuatim dare debent, ea videlicet
ratione quatenus nullus dux marchio episcopus comes aut aliqua magna parvaque
nostri regni persona hominibus in predicto Monte Scalfi habitantibus audeat aliquam
molestiam vel violenciam aut aliquam superpositam inferre sive theloneum vel fodrum
aut aliquam publicam functionem ab eis vel eorum heredibus exigere presumat, nisi
sicut supra decrevimus. Si quis igitur huiusmodi precepti violator extiterit, sciat se
compositurum auri optimi libras centum, medietatem camere nostre et medietatem predietis
hominibus vel eorum heredibus. Quod ut verius credatur et diligentius ab omnibus
observetur, hoc preceptum propria manu confirmantes sigilli nostri impressione
iussimus assignari.

Signum domini Heinrici secundi Romanorum invictissimi imperatoris augusti.

Heinricus cancellarius vice Hermanni archicancellarii recognovi.

Datum kal. maii anno dominice incarnationis MXLVII, indictione XV, anno autem
domni  Heinriciz tertiie  ordinationis eius XVIII, regnantis VIII, secundi imperantis 
primo; actum  Mantue; in dei nomine feliciter amen.

 Vide etiam 
Vallis Camunnorum
Storia della Valle Camonica
 Fons 
 Honumenta Historica Germanica, 199

Vallis Camunnorum